**AJÁNLATTÉTELI FELHÍVÁS**

**„Kenderes műemléki postaépület felújítása”**

tárgyú közbeszerzési eljáráshoz

***Módosítva: 2018.04.10.***

**1. Az Ajánlatkérő neve, címe, telefon- és telefaxszáma, e-mail címe:**

Magyar Posta Ingatlankezelő Korlátolt Felelősségű Társaság

1138 Budapest, Dunavirág u. 2-6.

Címzett: dr. Czencz László

Telefonszám: +36-30/772-2309

Faxszám: +36-1/288-1589

E-mail cím: Czencz.Laszlo@posta.hu

Az ajánlatkérő általános címe:

<https://www.posta.hu/leanyvallalati_kozbeszerzesek/MP_Ingatlankezelo_Kft>

**2. Az Ajánlatkérő típusa és fő tevékenysége**

Az Ajánlatkérő típusa: Támogatott szervezet.

Az Ajánlatkérő fő tevékenysége: Egyéb főtevékenység (Saját tulajdonú ingatlan bérbeadása).

**3. A közbeszerzési eljárás fajtája**

Az Ajánlatkérő a közbeszerzésekről szóló 2015. évi CXLIII. törvény (Kbt.) Harmadik Rész 112.§ (1) bekezdés b) pontjának alkalmazásával a Kbt. 115.§ szerint uniós értékhatárt el nem érő nyílt közbeszerzési eljárást indít. A Kbt. 115.§ szerinti eljárás alkalmazásának indoka: az építési beruházás becsült értéke nem éri el a háromszázmillió forintot.

**4. A közbeszerzési dokumentumok rendelkezésre bocsátásának módja, határideje, annak beszerzési helye és pénzügyi feltételei**

A közbeszerzési dokumentumok rendelkezésre bocsátásának módja: elektronikus úton – a regisztrálási adatok megkérésének kivételével – az ajánlattételi határidő lejártáig korlátlanul, teljes körűen, közvetlenül és díjmentesen hozzáférhetőek a következő elérhetőségen:

<https://electool.com:443/sourcingtool/public.html?wId=eaf544697145e5b61f64e3f710595147>

A rendszerkövetelményekkel kapcsolatban további információval az Electool Hungary Kft. HelpDesk szolgáltatása a support@electool.com e-mail címen és a +36 1 8555 999 telefonszámon áll rendelkezésre. Felhívjuk az Ajánlattevő figyelmét, hogy valós adatokat adjon meg a regisztráció során, mivel az Ajánlatkérő az ajánlattételi szakaszban az értesítéseket az itt megadott e-mail címre küldi meg, így az e-mail cím pontos megadása az Ajánlattevő felelőssége! Az Ajánlatkérő és az Ajánlattevő közötti kommunikációra a jelen pontban szabályozottakon túl e-mail-en vagy telefaxon van lehetőség.

**5. A közbeszerzés tárgya, illetőleg mennyisége, nomenklatúra**

Közbeszerzés tárgya: **Kenderes műemléki postaépület felújítása.**

Közbeszerzés mennyisége:

Főbb mennyiségek:

253 négyzetméter tetőfelület bontása, átfedése, hófogó beépítéssel, kapcsolódó ácsmunkákkal

75 m függő ereszcsatorna bontása, új csatorna építése, 60 darab hófogó újragyártásával,34 m lefolyócsatorna bontása, új építése, kapcsolódó bádogos munkákkal.

Meglévő nyílászáró szerkezetek felújítása, 138 m2 felülettel

Utólagos talajnedvesség elleni szigetelés falszigetelés 45 m

442 m2 külső homlokzatfestés, gletteléssel, javításokkal, 138 m2 külső nyílászáró mázolása, előkészítéssel

1076 m2 belső festés gletteléssel, 96 m2 felületű belső nyílászáró mázolása előkészítéssel

140 m2 térburkolat készítése

Belső udvar terepszint süllyesztése, szivárgó építés, kertépítés: 500 m2

Kerítés építés: 45 m

Meglévő fűtési rendszer bontása, új rendszer kialakítása 22 db hőleadó beépítésével.

Két vizesblokk komplett felújítása,

88 m víz-, 64 m szennyvíz- és 38 m esővízvezeték rendszer cseréje,

A villamoshálózat felújítása, új szerelvények és lámpatestek beépítésével.

Fő szójegyzék (CPV kód): 45.00.00.00-7 (Építési munkák)

**6. Részajánlat tételének biztosítására, valamint annak meghatározása, hogy az ajánlattevő tehet-e többváltozatú (alternatív) ajánlatot**

Az Ajánlatkérő nem teszi lehetővé a részekre történő ajánlattételt.

A részekre történő ajánlattétel kizárásának indoka: A közbeszerzés tárgya szerinti feladatok egymáshoz szervesen kapcsolódnak, azaz nem tartalmaz olyan részfeladatokat, melyek a többitől elválaszthatóan, önálló egységként kezelhetőek, illetve a feladatok részekre bontva, adott esetben több vállalkozóval kötött több szerződés útján történő megvalósítása veszélyeztetné a közbeszerzési szerződés eredményes teljesítését. Ezen indokok alapján az Ajánlatkérő nem teszi lehetővé részajánlattételt.

Az Ajánlatkérő nem fogad el többváltozatú (alternatív) ajánlatot.

**7. Az ajánlati kötöttség időtartama**

Az ajánlattételi határidő lejártától számított 60 nap.

**8. Szerződést biztosító mellékkötelezettségek**

Késedelmi kötbér (értékelési szempont), meghiúsulási kötbér, teljesítési biztosíték, jótállási biztosíték, jótállás (értékelési szempont).

A szerződést biztosító mellékkötelezettségek részletes szabályait az Ajánlattételi Dokumentáció részét képező szerződéstervezet tartalmazza.

**9. A szerződés meghatározása**

Kivitelezési szerződés (építési beruházás).

**10. A teljesítés határideje**

2018. november 30. (végteljesítési határidő).

**11. A teljesítés helye**

5331 Kenderes, Szent István út 19. (hrsz.: 770).

NUTS kód: HU323

**12. Az ellenszolgáltatás teljesítésének feltételei, illetőleg a vonatkozó jogszabályokra hivatkozás**

A kifizetés a 322/2015. (X. 30.) Korm. rendelet 32/A.§-ban és 32/B. §-ban foglalt rendelkezések szerint átutalással történik. Az ajánlatkérő 3 részszámla és 1 végszámla benyújtásának lehetőségét biztosítja. Az Ajánlatkérő a tartalékkeret nélküli nettó Vállalkozói Díj 5%-ának megfelelő összegű előleget biztosít legkésőbb az építési munkaterület átadását követő 15 napon belül. Az előleg és a részszámlák alapján történő kifizetések összértéke nem lehet kevesebb a szerződés általános forgalmi adó nélkül számított értékének 70%-ánál.

Az általános forgalmi adóról szóló 2007. évi CXXVII. törvény 142.§ (1) bekezdés b) pontja alapján az általános forgalmi adó megfizetése a „fordított ÁFA-megfizetés” szabályai szerint történik.

Az ellenszolgáltatás teljesítésének részletes szabályait az Ajánlattételi Dokumentáció részét képező szerződéstervezet tartalmazza.

**13. Értékelési szempontrendszer (Kbt. 76. §)**

Az Ajánlatkérő az ajánlatokat a legjobb ár-érték arányt megjelenítő értékelési szempontrendszer alapján hasonlítja össze egymással a Kbt. 76.§ (2) bekezdés c) pontja alapján.

Az értékelési szempontok és a hozzájuk rendelt súlyszámok a következők:

|  |  |
| --- | --- |
| **Szempontok** | **Súlyszámok** |
| **1. (SZEMPONT) Ajánlati ár (tartalékkeret nélkül, nettó HUF)** | **70** |
| **2. (SZEMPONT) 24 hónapon felüli jótállás időtartama (egész hónapban megadva)** | **20** |
| **3.** **(SZEMPONT) Napi késedelmi kötbér mértéke (%, legfeljebb 1 tizedesjegyig megadva)**  | **10** |

A **2. szempontra** tett megajánlást egész hónapban kell megadni azzal, hogy a 24 hónapon ***felüli jótállás*** legalacsonyabb időtartama 1 hónap, legmagasabb időtartama 24 hónap lehet. Az Ajánlatkérő az 1 hónapnál alacsonyabb megajánlást tartalmazó ajánlatot érvénytelenné nyilvánítja. Az Ajánlatkérő a 24 hónapnál nagyobb megajánlást is elfogadja, de többlet pontszámmal nem értékeli.

A **3. szempontra** tett megajánlást %-ban, legfeljebb 1 tizedesjegyig kell megadni azzal, hogy a napi késedelmi kötbér legalacsonyabb mértéke 0,5%, legmagasabb mértéke 1,0% lehet. Az Ajánlatkérő a 0,5%-nál alacsonyabb megajánlást tartalmazó ajánlatot érvénytelenné nyilvánítja. Az Ajánlatkérő az 1,0%-nál nagyobb megajánlást is elfogadja, de többlet pontszámmal nem értékeli.

Az értékelés során adható pontszám minden szempont esetén: 1-10 pont.

Az 1. szempontra adott ajánlatok a fordított arányosítás, a 2. és 3. szempontra adott ajánlatok az egyenes arányosítás módszerével kerülnek értékelésre. Az egyes szempontokra adott pontszámok az adott szemponthoz tartozó súlyszámmal felszorzásra kerülnek, és ezeknek az eredménye a súlyozott pontszám. Az az ajánlat a legjobb ár-érték arányú, melynek a súlyozott pontszámok összeadásának eredménye, azaz a súlyozott összpontszáma a legnagyobb. Az Ajánlatkérő a súlyozott összpontszámot két tizedes jegyre kerekítve vizsgálja.

Az értékelés módszerének részletes leírását az Ajánlattételi dokumentáció tartalmazza.

**14. Kizáró okok**

***A kizáró okok felsorolása:***

Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62.§ (1) bekezdés hatálya alá tartozik.

A Kbt. 74.§ (1) bekezdés b) pontja értelmében az Ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be.

***Az igazolási módok felsorolása és rövid leírása:***

Az Ajánlattevőnek a Kbt. 114.§ (2) bekezdése és a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X.30.) Korm. rendelet (a továbbiakban: Akr.) 17.§ (1) bekezdése szerint az ajánlatban egyszerű nyilatkozatot kell benyújtania arról, hogy nem tartozik a Kbt. 62.§ (1) bekezdésében előírt kizáró okok hatálya alá.

A Kbt. 62.§ (1) bekezdés k) pont kb) pontját a Magyarországon letelepedett ajánlattevőnek az Akr. 8.§ i) pont ib) alpontja szerint, a nem Magyarországon letelepedett ajánlattevőnek az Akr. 10.§ g) pont gb) alpontjában foglaltak szerint kell az ajánlatban igazolni.

Az Akr. 17.§ (2) bekezdése értelmében az alvállalkozók és az alkalmasság igazolásában résztvevő más szervezet (személy) vonatkozásában az Ajánlattevőnek az ajánlatban nyilatkozatot kell benyújtania arról, hogy az érintett gazdasági szereplők vonatkozásában nem állnak fenn a Kbt. 62.§ (1) bekezdése szerinti kizáró okok.

**15. Gazdasági és pénzügyi alkalmassági követelmények és igazolási módok**

Az Ajánlatkérő nem ír elő gazdasági és pénzügyi alkalmassági követelményt.

**16. Műszaki, illetve szakmai alkalmassági követelmények és igazolási módok**

***Alkalmassági minimumkövetelmény(ek) meghatározása:***

**M/1.** Az Ajánlattevő a szerződés teljesítésére alkalmatlan, ha nem rendelkezik az ajánlattételi felhívás megküldésétől visszafelé számított 5 évben teljesített (befejezett teljesítéssel), legalább 200 m2 nettó alapterületű műemléki épület átalakítási és/vagy felújítási és/vagy bővítési munkáira vonatkozó építési referenciával.

Az Ajánlattevő az M/1. alkalmassági követelménynek való megfelelését több szerződéssel is igazolhatja.

Valamely referencia akkor minősül a referencia időszakban teljesítettnek, amennyiben a műszaki átadás-átvétel záró időpontjára a vizsgált időszakban került sor.

Az Ajánlatkérő műemlék alatt olyan nyilvántartott műemléki értéket ért, amelyet jogszabállyal védetté nyilvánítottak. Felhívjuk az Ajánlattevők figyelmét, ha nem Magyarországon teljesített referencia kerül ismertetésre, akkor műemlék alatt az adott ország jogrendje szerinti műemléki, vagy azzal egyenértékű besorolást kell érteni.

**M/2.**

**M/2/A.** Az Ajánlattevő a szerződés teljesítésére alkalmatlan, ha nem rendelkezik legalább 1 fő, a felelős műszaki vezetői szakmagyakorlási jogosultságot szabályozó jogszabály szerinti szakirányú, illetve azzal egyenértékűnek tekintett végzettségű (képzettségű), a felelős műszaki vezetői jogosultság megszerzéséhez szükséges szakmai gyakorlati idővel rendelkező szakemberrel, akit az ajánlattevő a szerződés teljesítése során a kivitelezés vezetésére a felelős műszaki vezetői besorolás [266/2013. (VII. 11.) Korm. rendelet 1. melléklet IV. Felelős műszaki vezetés] szerinti ***„MV-É-M” kategóriájú*** felelős műszaki vezetőként igénybe fog venni.

**M/2/B.** Az Ajánlattevő a szerződés teljesítésére alkalmatlan, ha nem rendelkezik legalább 1 fő, a felelős műszaki vezetői szakmagyakorlási jogosultságot szabályozó jogszabály szerinti szakirányú, illetve azzal egyenértékűnek tekintett végzettségű (képzettségű), a felelős műszaki vezetői jogosultság megszerzéséhez szükséges szakmai gyakorlati idővel rendelkező szakemberrel, akit az ajánlattevő a szerződés teljesítése során a kivitelezés vezetésére a felelős műszaki vezetői besorolás [266/2013. (VII. 11.) Korm. rendelet 1. melléklet IV. Felelős műszaki vezetés] szerinti ***„MV-ÉG” kategóriájú*** felelős műszaki vezetőként igénybe fog venni.

**M/2/C.** Az Ajánlattevő a szerződés teljesítésére alkalmatlan, ha nem rendelkezik legalább 1 fő, a felelős műszaki vezetői szakmagyakorlási jogosultságot szabályozó jogszabály szerinti szakirányú, illetve azzal egyenértékűnek tekintett végzettségű (képzettségű), a felelős műszaki vezetői jogosultság megszerzéséhez szükséges szakmai gyakorlati idővel rendelkező szakemberrel, akit az ajánlattevő a szerződés teljesítése során a kivitelezés vezetésére a felelős műszaki vezetői besorolás [266/2013. (VII. 11.) Korm. rendelet 1. melléklet IV. Felelős műszaki vezetés] szerinti ***„MV-ÉV” kategóriájú*** felelős műszaki vezetőként igénybe fog venni.

**1 szakember többféle kategóriát is teljesíthet.**

**M/3.** Az Ajánlattevő a szerződés teljesítésére alkalmatlan, ha nem rendelkezik legalább 1 fő, a 439/2013. (XI. 20.) Korm. rendelet előírásainak megfelelő szakirányú, illetve azzal egyenértékűnek tekintett végzettségű (képzettségű), a műemléki restaurátori jogosultság megszerzéséhez szükséges szakmai gyakorlattal rendelkező szakemberrel, akit az ajánlattevő a szerződés teljesítése során ***farestaurátor*** műemléki szakrestaurátorként igénybe fog venni.

***Az igazolási módok felsorolása és rövid leírása:***

*Előzetes igazolási mód (az ajánlatban):*

A Kbt. 114.§ (2) bekezdése alapján az Ajánlattevőnek nyilatkozat benyújtásával kell előzetesen igazolnia, hogy megfelel az Ajánlatkérő által meghatározott alkalmassági követelményeknek.

Ha az Ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezet vagy személy nyilatkozatát kell benyújtani.

Az alkalmasság igazolása során figyelemmel kell lenni a Kbt. 65.§ (6)–(7), valamint (11) bekezdéseiben foglaltakra is.

*Igazolási mód az ajánlatok elbírálásához (az Ajánlatkérő külön felhívása esetén):*

**M/1.** Az Akr. 21.§ (2) bekezdés a) pontja és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet (Ékkr.) 34.§ (3) bekezdés a) pontja alapján az ajánlattételi felhívás megküldésétől visszafelé számított 5 év legjelentősebb építési beruházásainak ismertetésével.

Az Akr. 21.§ (2a) bekezdés a) pontja alapján az Ajánlatkérő az M/1. műszaki, illetve szakmai alkalmassági követelménynek való megfelelés bírálata során **a vizsgált időszak alatt befejezett, de legfeljebb 8 éven belül megkezdett építési beruházásokat veszi figyelembe.**

Az Akr. 23.§ 2. mondata szerint az Akr. 21.§ (2) bekezdés a) pontjának esetét a Kbt. Harmadik Része szerint lefolytatott közbeszerzési eljárásban az Akr. 22.§ (3) bekezdésben foglaltaknak megfelelően, **a szerződést kötő másik fél által adott igazolással kell igazolni.**

A referenciaigazolásnak legalább az alábbi adatokat tartalmaznia kell:

* a szerződést kötő másik fél megnevezése (név, székhely),
* a referenciát nyújtó személy neve és elérhetősége (telefon és/vagy email),
* az építési beruházás tárgya,
* a műemléki épület megnevezése (a műemléki törzsszám feltüntetésével is),
* a műemléki épület bruttó alapterülete,
* a teljesítés ideje (kezdő és befejező időpontja év/hónap/nap formátumban megadva),
* a teljesítés helye,
* nyilatkozat a saját teljesítés arányáról (%),
* nyilatkozni kell arról, hogy a teljesítés az előírásoknak és a szerződésnek megfelelően történt-e.

**M/2.** Az Akr. 21.§ (2) bekezdés b) pontja és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet (Ékkr.) 34.§ (3) bekezdés b) pont ba) alpontja alapján azoknak a szakembereknek a bemutatása, akiket az Ajánlattevő a kivitelezés vezetésére felelős műszaki vezetőként igénybe fog venni, az alábbi tartalommal:

* + a szakemberek végzettségét (képzettségét) igazoló dokumentum egyszerű másolata,
	+ a szakemberektől származó rendelkezésre állási nyilatkozatok (az adott szakember aláírásával ellátva);
	+ a szakmai tapasztalatot (szakmai gyakorlati időt) ismertető szakmai önéletrajzok (az adott szakember aláírásával ellátva).

Amennyiben a bemutatott szakember szerepel a szakmavégzési jogosultságot igazoló kamarai nyilvántartásban, a jogosultság megszerzéséhez szükséges mértékű szakmai gyakorlatot az Ajánlatkérő ellenőrzi az illetékes szakmai szervezet (kamara) által vezetett nyilvántartás ellenőrzésével is. Emiatt a szakembereknek az önéletrajzukban meg kell jelölniük, hogy a jogosultság mely elektronikus úton ellenőrizhető.

Amennyiben a bemutatott szakember nem szerepel a szakmavégzési jogosultságot igazoló kamarai nyilvántartásban, vagy az nem ellenőrizhető a nyilvántartáson keresztül, a szakmavégzési jogosultságot igazoló dokumentum ajánlatba csatolása is szükséges.

Az Ajánlattevőnek a szakemberekkel kapcsolatban az igazolások benyújtása során az alábbiakról kell nyilatkoznia:

* + a szerződés teljesítése során az adott szakember milyen munkakört tölt be;
	+ az Ajánlattevő nyertessége esetén a megajánlott szakember(ek) a szükséges kamarai nyilvántartásba-vétellel a szerződés megkötéséig rendelkezni fog(nak), és a kamarai nyilvántartásba-vétel(ek) a szerződés teljesítése során folyamatosan fennmarad(nak);
	+ nyilatkozat, hogy a szükséges kamarai nyilvántartásba-vétel(ek) elmaradása a szerződés megkötésétől való ajánlattevői visszalépésnek minősül a Kbt. 131.§ (4) bekezdése alapján, melynek következtében az Ajánlatkérő a második legkedvezőbb ajánlatot benyújtó ajánlattevővel kötheti meg a szerződést.

A fenti nyilatkozatokat az Ajánlattételi Dokumentáció 9. sz. melléklete tartalmazza.

**M/3.** Az Akr. 21.§ (2) bekezdés b) pontja és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet (Ékkr.) 34.§ (3) bekezdés b) pont bb) alpontja alapján azoknak a szakembereknek a bemutatása, akiket az Ajánlattevő műemléki szakrestaurátorként igénybe fog venni, az alábbi tartalommal:

* + a szakemberek végzettségét (képzettségét) igazoló dokumentum egyszerű másolata,
	+ a szakemberektől származó rendelkezésre állási nyilatkozatok (az adott szakember aláírásával ellátva);
	+ a szakmai tapasztalatot ismertető szakmai önéletrajzok (az adott szakember aláírásával ellátva).

Amennyiben a bemutatott szakember szerepel a szakmavégzési jogosultságot igazoló nyilvántartásban, a jogosultság megszerzéséhez szükséges mértékű szakmai gyakorlatot az Ajánlatkérő ellenőrzi az adott nyilvántartás ellenőrzésével is. Emiatt a szakembereknek az önéletrajzukban meg kell jelölniük, hogy a jogosultság mely elektronikus úton ellenőrizhető.

Amennyiben a bemutatott szakember nem szerepel a szakmavégzési jogosultságot igazoló nyilvántartásban, vagy az nem ellenőrizhető a nyilvántartáson keresztül, a szakmavégzési jogosultságot igazoló dokumentum ajánlatba csatolása is szükséges.

Az Ajánlattevőnek a szakemberekkel kapcsolatban az igazolások benyújtása során az alábbiakról kell nyilatkoznia:

* + a szerződés teljesítése során az adott szakember milyen munkakört tölt be;
	+ az Ajánlattevő nyertessége esetén a megajánlott szakember(ek) a szükséges nyilvántartásba-vétellel a szerződés megkötéséig rendelkezni fog(nak), és a nyilvántartásba-vétel(ek) a szerződés teljesítése során folyamatosan fennmarad(nak);
	+ nyilatkozat, hogy a szükséges nyilvántartásba-vétel(ek) elmaradása a szerződés megkötésétől való ajánlattevői visszalépésnek minősül a Kbt. 131.§ (4) bekezdése alapján, melynek következtében az Ajánlatkérő a második legkedvezőbb ajánlatot benyújtó ajánlattevővel kötheti meg a szerződést.

A fenti nyilatkozatokat az Ajánlattételi Dokumentáció 9. sz. melléklete tartalmazza.

Az Ajánlatkérő felhívja az Ajánlattevő figyelmét az Akr. 24.§ (1)-(2) bekezdések rendelkezéseire.

**Az Ajánlatkérő az Akr. 25.§ (2)-(3) bekezdései értelmében a fenti igazolások benyújtása helyett, az Ajánlattevő választása szerint az M/1., M/2. és M/3. műszaki, illetve szakmai alkalmassági követelményeknek való megfelelés igazolása során elfogadja az Ajánlattevő arra vonatkozó nyilatkozatát, hogy megfelel az Ajánlatkérő által előírt alkalmassági követelményeknek.** **Ha az elbírálás során az Ajánlatkérőnek kétsége merül fel a nyilatkozat valóságtartalmával kapcsolatban, a Kbt. 69.§ (7) bekezdésének megfelelően előírhatja az Akr. 21.§ (2) bekezdése szerinti igazolás benyújtását.**

**17. Hiánypótlás lehetősége**

Az Ajánlatkérő a Kbt. 71.§ szerint teljes körben biztosítja a hiánypótlás lehetőségét, figyelembe véve a Kbt. 115.§ (6) bekezdés rendelkezéseit is.

**18. Az ajánlattételi határidő**

**2018. április 12., 14:00 óra**

**19. Az ajánlat benyújtása**

Magyar Posta Zrt. Beszerzési Igazgatóság

1138 Budapest, Dunavirág u. 2-6. Központi Irodaház.

Az Ajánlattevők ajánlatukat lehetőleg képviselőjük útján, **személyesen** nyújtsák be. Ez esetben a zárt csomagoláson fel kell tüntetni:

* **a benyújtás címét:** Magyar Posta Zrt. Beszerzési Igazgatóság

1138 Budapest, Dunavirág u. 2-6. Központi Irodaház.

* a közbeszerzési eljárás tárgyát: **„Kenderes műemléki postaépület felújítása”**
* az Ajánlattevő nevét, székhelyét,
* továbbá, hogy: **„Ajánlat, felbontani csak az ajánlattételi határidő lejártának időpontjában** **lehet”.**

**Az ajánlat személyesen munkanapokon 9:00 – 16:00 óra között, pénteken és az ajánlattételi határidő lejártának napján 9:00 – 14:00 óra között nyújtható be.**

**Postai úton történő benyújtás** esetén a zárt csomagoláson fel kell tüntetni:

* **a benyújtás címét:** Magyar Posta Zrt. Beszerzési Igazgatóság

 1138 Budapest, Dunavirág u. 2-6. – levelezési cím

 1540 Budapest – postafiók cím

* a közbeszerzési eljárás tárgyát: **„Kenderes műemléki postaépület felújítása”**,
* az Ajánlattevő nevét, székhelyét,
* a következő közleményt: **„Ajánlat, felbontani csak az ajánlattételi határidő lejártának időpontjában lehet”**,
* továbbá, hogy **„Iktatóban nem bontható, azonnal a címzetthez továbbítandó.”**

Bármely benyújtási mód esetén, így abban az esetben is, ha az ajánlat postai úton kerül benyújtásra, annak a beadás helyére, határidőben történő megérkezése az Ajánlattevő felelőssége. Az Ajánlatkérő nem tekinti az ajánlatot határidőben átvettnek, ha az a felhívásban megjelölt ajánlattételi határidőig pl. a benyújtás helyén a postázó helyiségbe, portára érkezett csak be. Az Ajánlattevők **személyes** benyújtás **esetén vegyék figyelembe, hogy a benyújtás helyén a belépéshez adminisztráció szükséges (portaszolgálaton történő engedélyezés), mely akár 15 percet is igénybe vehet.**

A postai küldemények elirányításából, elveszéséből eredő összes kockázat az Ajánlattevőt terheli. Az Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra. Az Ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. Az ajánlattételi határidő leteltét követően benyújtott ajánlat, mint elkésett ajánlat a Kbt. 73.§ (1) bekezdés a) pontja alapján érvénytelen.

**20. Az ajánlattétel nyelve**

Az eljárás nyelve a magyar nyelv. Az ajánlatot magyar nyelven, nyomtatva, gépelve, vagy eltávolíthatatlan tintával írva kell összeállítani. Nem jelenti ezen pont sérelmét, ha szakmai szempontból indokoltan idegen nyelvű – nemzetközileg elfogadott – meghatározások szerepelnek az ajánlatban. Amennyiben idegen nyelven kiállított okiratok vagy dokumentumok kerülnek az ajánlatban benyújtásra, vagy valamely dokumentum idegen nyelvű kifejezést tartalmaz, azok ajánlattevő általi felelős magyar nyelvű fordítását is csatolni kell. **Az Ajánlatkérő az Ajánlattevő általi felelős fordításnak az ajánlattevő cégszerű aláírásával és tartalmai egyezőségi záradékával ellátott fordítást tekinti.** Az ajánlat magyar nyelven kívül más nyelven nem nyújtható be.

**21. Ajánlatok felbontásának helye, ideje**

Felbontás helye: Magyar Posta Zrt. Beszerzési Igazgatóság.

1138 Budapest, Dunavirág u. 2-6. Központi Irodaház.

Felbontás ideje: **2018. április 12., 14:00 óra**

**22. Az ajánlatok felbontásán jelenlétre jogosultak**

Az ajánlatok felbontásán jelenlétre jogosultak a Kbt. 68.§ (3) bekezdésében megjelölt személyek.

**23. A nyertes közös ajánlattevő(k) által létrehozandó gazdálkodó szervezet**

Az Ajánlatkérő nem teszi lehetővé és nem követeli meg gazdálkodó szervezet létrehozását.

**24. Az eredményhirdetés időpontja**

Az Ajánlatkérő a Kbt. 79.§-a alapján az ajánlattevőket az eljárás eredményéről vagy eredménytelenségéről az ajánlatok elbírálásáról szóló írásbeli összegezés egyidejűleg minden ajánlattevő részére faxon vagy elektronikus úton történő megküldésével tájékoztatja.

**25. Egyéb információk**

1. Az Ajánlatkérő az eljárásban való részvételt ajánlati biztosíték nyújtásához köti, melynek összegszerűen meghatározott mértéke **700.000,- Ft (Hétszázezer forint).**

Az ajánlati biztosíték teljesíthető a Kbt. 54.§ (2) bekezdés alapján az alábbiak szerint:

Az Ajánlatkérő **FHB Kereskedelmi Bank Zrt-nél** vezetett **18203332-06037748-40010013** számú fizetési számlájára történő befizetéssel: ez esetben az ajánlathoz csatolni kell a befizetés (átutalás) tényét bizonyító banki visszaigazolást, internetes utalás esetén a kinyomtatott átutalási igazolást. Közleményként fel kell tüntetni az alábbi megnevezést és a befizetés (átutalás) jogcímét: **„Kenderes műemléki postaépület felújítása - Ajánlati biztosíték”.** Az Ajánlatkérő a befizetés (átutalás) tényét ellenőrzi, és csak az ajánlattételi határidő lejártáig megtörtént (az Ajánlatkérő számlájára beérkezett) tényleges utalást fogadja el teljesített ajánlati biztosítéknak.

Pénzügyi intézmény vagy biztosító által vállalt garancia vagy készfizető kezesség biztosításával. Garanciavállalás esetén az ajánlathoz csatolni kell az Ajánlattételi Dokumentációban megadott minta alapulvételével kiállított, az ajánlati kötöttség lejártáig érvényben lévő, feltétlen és visszavonhatatlan garanciavállaló nyilatkozat eredeti példányát. Készfizető kezesség biztosítása esetén az ajánlathoz csatolni kell az ajánlati kötöttség lejártáig érvényben lévő feltétlen és visszavonhatatlan kezességvállaló nyilatkozat eredeti példányát.

Biztosítási szerződés alapján kiállított – készfizető kezességvállalást tartalmazó – kötelezvénnyel: ez esetben az ajánlathoz csatolni kell az Ajánlattételi Dokumentációban megadott minta alapul vételével kiállított, az ajánlati kötöttség lejártáig érvényben lévő feltétlen és visszavonhatatlan kötelezvény eredeti példányát.

2. Az Ajánlatkérő a felhívás 16. pontjában meghatározott műszaki, illetve szakmai alkalmassági feltételeket és igazolását a minősített ajánlattevők jegyzékéhez képest szigorúbban határozta meg.

3. Az Ajánlattevőnek ajánlatában nyilatkoznia kell, hogy változásbejegyzési eljárás folyamatban van-e. Folyamatban lévő változásbejegyzési eljárás esetében az Akr. 13.§-a alapján az Ajánlattevőnek az ajánlathoz csatolnia kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

4. Az Ajánlattevőnek ajánlatában kifejezetten nyilatkoznia kell a Kbt. 66.§ (2) és (4) bekezdéseiben foglaltakra.

5. Az Ajánlatkérő a bírálatnak az aránytalanul alacsony ár vizsgálatára vonatkozó részét az ajánlatok értékelését követően végzi el (Kbt. 81.§ (4) bekezdés).

6. A nyertes ajánlattevőnek a 322/2015. (X. 30.) Korm. rendelet 26.§-a szerint megfelelő felelősségbiztosítást kell kötnie. Ennek teljesítése érdekében az Ajánlattevőnek az ajánlatban nyilatkoznia kell arról, hogy nyertessége esetén

- a szerződéskötés időpontjáig a munkavégzés teljes időtartamára a tartalékkeret nettó összegével együtt számított nettó vállalkozási díjjal legalább azonos összeggel a biztosítási szerződést (felelősségbiztosítást is tartalmazó C.A.R. – „Contractor’s All Risks” építési-szerelési biztosítás) megköti (legalább 30 millió forint káreseményenkénti limittel), vagy

- amennyiben 2018. évre érvényes – a tartalékkeret nettó összegével együtt számított nettó vállalkozási díjnak legalább megfelelő összegű – biztosítással (felelősségbiztosítást is tartalmazó C.A.R. – „Contractor’s All Risks” építési-szerelési biztosítás) rendelkezik (legalább 30 millió forint káreseményenkénti limittel), azt a jelen közbeszerzési eljárás alapján megkötésre kerülő kivitelezési szerződés szerinti munkákra a szerződéskötés időpontjáig kiterjeszti.

Amennyiben nyertes ajánlattevő a szerződéskötés időpontjáig nem rendelkezik a kért felelősségbiztosítással, úgy az Ajánlatkérő azt a nyertes ajánlattevő szerződéskötéstől való visszalépésének tekinti a Kbt. 131.§ (4) bekezdése alapján, és a második legkedvezőbb ajánlatot benyújtó ajánlattevővel kötheti meg a szerződést, amennyiben őt az írásbeli összegezésben megjelölte.

7. **A teljesítés helye (11. pont) az Ajánlatkérő vezetésével megtekinthető 2018. április 9-én 13:00 órakor.** Az Ajánlatkérő képviselője az ajánlattevők képviselőivel az alábbi címen találkozik: 5331 Kenderes, Szent István út 19.

8. Az Ajánlatkérő az eljárásban nem alkalmazza a Kbt. 75.§ (2) bekezdés e) pontját.

9. Az Ajánlatkérő a Kbt. 131.§ (4) bekezdése alapján csak az eljárás nyertesével, vagy – az eljárás nyertesének visszalépése esetén – az ajánlatok értékelése során a következő legkedvezőbb ajánlatot tevőnek minősített ajánlattevővel – ha őt az ajánlatok elbírálásáról szóló összegezésben megjelölte – köti meg a szerződést.

10. Az Ajánlatkérő az ellenszolgáltatást (részben) hazai támogatási forrásból finanszírozza: vissza nem térítendő támogatás a Magyarország 2017. évi központi költségvetése 1. számú melléklet XVII. Nemzeti Fejlesztési Minisztérium fejezetének 20. Fejezeti kezelésű előirányzatok cím, 38. Egyéb feladatok alcím, 7. Állami többletfeladatok jogcímcsoport fejezeti kezelésű előirányzatok terhére.

**26. A módosított ajánlattételi felhívás megküldésének napja:**

2018. április 10.